Mathilde Panot

D’ **Mathilde Françoise Panot**  (* 15. Janner 1989 z’ Tours, Département Indre-et-Loire) ìsch a frànzeescha Politikera vu dr Lìnkspàrtäi La France insoumise (LFI). Sa ìsch zitter 2017 Àbg’oordneta üss’m Département Val-de-Marne ìn dr Nàzionààlversàmmlung, un zitter 2021 Vorsìtzenda vu dr LFI-Fràkzioon ìn dr Nàzionààlversàmmlung.

## ìhr Laawa un Kàrriar
### ìhra Fàmìlia un Juugendsjoohra
D’ Mathilde François Panot ìsch àm 15. Janner 1989 ìn dr Schtàdt Tours ìn Zäntrààlfrànkrììch uff d’ Walt kumma. Ìhr Vàtter ìsch Diploomlàndwìrt un ìhra Müatter ìsch Màthemàtikleehrera. D’ Fàmìlia schtàmmt üss’ma Vorort vun Orléans: Ìhra Kìndhait un Juugendsjoohra hàt d’ Panot z’ Saint-Pryvé-Saint-Mesmin verbrocht.

D’ Panot ìsch z’äärscht ìn a Vorb’raitungsschüal fìr Lìteràtüür un Soziààlwìssaschàfta z’ Orléans gànga un hàt d’rnooh àn dr diitsch-frànzeescha Hoochschüal vu Sciences Po z’ Nànzig g’schtüdiart. Nooh ìhrem drìtta Schtüüdiajoohr ìsch sa ìn Diitschlànd g’raist, fìr z’ Berliin àn da Traffa vu dr frànzeescha Lìnkspàrtäi (Parti de Gauche) mìtmàcha. Ànna 2013 hàt sa z’ Sciences Po Pàriis a Maischteràbschluss vu da Internàzionààla Beziihunga b’schtànda. Waahrend ìhra Schtüdia ìsch sa Mìtglììd vu dr Schtüdantag’warkschàft Union nationale des étudiants de France (UNEF) gsìì.

Mìt 18 Joohra hàt d’ Panot àn’ma fräiwìlliga Schtüdanaprojakt zamma mìt dr Nìtregiarungsorgànisàzioon ATD Quart Monde mìtg’màcht. Sa hàt g’sajt, àss sa mìt daara Ärfààhrung „ìhr Wüat ìn äbbis Konkreets umg’wàndelt“ hàt. Bis 2016 hàt sa àls Mànnschàftsmänätschera fìr dr Verain VoisinMalin g’schàfft. Doo hàt sa woohrschiins numma dr Mìndeschtloohn bikumma. Dr Verain ìsch vor àllem ìm àrma Viartel La Grande Borne z’ Grigny süüdlig vu Pàriis àktiiv gsìì.

### ìhra politischa Kàrriar
Ìhra äärschta Schrìffta ìn Politik hàt d’ Panot g’màcht, wu sa ànna 2005 àn da Demonschtràzioona geega dr „Vertrààg bii dr Äärschtiischtällung“ *()* mìtg’màcht hàt — ’s ìsch a näija Àrt vu kurza Àrwetsvertraaga fìr d’ junga Litt gsìì, wo d’ Lìnka haftig kritisiart hàt. Grààd vor dr Kàmpàània fìr d’ frànzeescha Presidantswààhl ànna 2012, hàt m’r ìn dr Panot vorg’schlààga, Mìtglììd ìn dr G’schaftsschtälla vum Lìnksfront ìn dr Hoochschüal Sciences Po z’ waara. Sa hàt z’äärscht g’furchta, àss dia Schtälla nìt fìr sììe gsìì ìsch, àwwer sa hàt schliasslig dr Vorschlààg ààg’numma. Noh ìhra Schtüdia hann vììla Àrwetsgaawer d’ Panot nìt wälla iischtälla, dänn sa ìsch Àktìwìschta fìr d’ Lìnkspàrtäi gsìì. Nooh àcht Moneeta hàt ìhra d’ Lìnksfront-Kàndidààtin Danielle Simonnet vorg’schlààga, Tail vun ìhrer Lischta fìr d’ Pàriiser G’maindawààhl ànna 2014 z’ waara.

Ìm Dezamber 2015 hàt d’ Panot zamma mìt’m Laurent Mafféïs un em Bastien Lachaud àn dr Grìndung vum Verain „L’Ère du peuple“ mìtg’màcht, fìr „ìn da Ideea vum Jean-Luc Mélenchon mìt’m Ziil vu dr bìrgerliga Revolüzioon a täcknischa un logistisha Unterschìtzung“ brìnga. Sa ìsch d’ Sekretäära vum Verain worra, un dr Lachaud ìsch Zààhlmaischter worra.

Zitter Oktoower 2022 ìsch d’ Panot Sekretäära vum Verain La France insoumise.

### àls Àbg’oodneta ìn dr Nàzionààlversàmmlung
Bii dr Pàrlàmantswààhl ànna 2017 ìsch d’ Panot ìm 10. Wààhlkrais vum Département Val-de-Marne (eeschtlig vu Pàriis) àls Àbg’oordneta ìn dr Nàzionààlversàmmlung g’wählt worra — d’rbii hàt sa d’ LREM-Kàndidààtin Sheerazed Boulkroun mìt 52,2 % vu da iigaawana Schtìmma g’schlààga. Ìn dr Nàzionààlversàmmlung ìsch sa Mìtglììd ìm Üssschuss fìr d’ Noochhàltiga Äntwìcklung un Ràuimordnung worra. Wu dr François de Rugy ìn d’ Regiarung iitratta-n-ìsch, hàt sìch d’ Panot fìrs Àmt vu dr Vorsìtzenda vu dr Nàzionààlversàmmlung uffg’schtällt. G’wäählt worra-n-ìsch jedoch dr Richard Ferrand üss dr Regiarungspàrtäi LREM.

Ànna 2018 ìsch d’ Panot Mìtglììd ìm Ärmìttlungsüssschuss um d’ Sìcherhait vu da frànzeescha Karnànlààga gsìì. Ìm Septamber 2019 hàt sa vor dr Nàzionààlversàmmlung a G’sätzäntwurf vorg’schtällt, fìr d’ Àrwaiter vu dr Karnìndüschtrii bass’r schìtza.

Àm 1. Oktoower 2019 ìsch d’ Panot ìn Àlgeeria g’raist, fìr därt Àktìwìschta vu dr Hirak-Beweegung traffa. Sa ìsch z’ Bejaia, ema Zäntrum vu dr Beweegung, vu dr àlgeerischa Polizäi verhàfta worra un hàt dur Àlgiar ìn Frànkrììch müassa z’ruckfliaga.

Àm 2. Hornung 2021, wu sa vor dr Nàzionààlversàmmlung hàt düa reeda, hàt sììe dr Renaissance-Àbg’oordnet Pierre Henriet (üss dr Vendée) lüüt a ** (‚Fìschhandlera‘) g’nännt — daa Wort ìsch nooh dr Frànzeescha Revolüzioon b’nutzt worra, fìr d’ Fràuija b’laidiga, wo àm politischa Laawa hann wälla tailnamma. D’ Panot salbscht hàt g’sajt, àss dàs a „fràuijafììndliga B’schìmpfung“ gsìì ìsch. Aina Wucha schpeeter ìsch dr Henriet mìt’ra Ärmààhnung un ema Vermàrk zem Protokoll g’schtrooft worra. Ar hàt domìt fìr ain Moneet a Viartel vu siinera Loohn àls Àbg’oordneter verloora.

Ànna 2021 ìsch d’ Panot Vorsìtzenda vu’ma „Ärmìttlungsüssschuss ums B’schlààgsnààhma uff d’ Wàsservorkumma dur Prìwààtìnträssa un daara Folga ìn dr Guadeloupe“ gsìì — àn daara Zitt hann 25 Prozant vu da Ìnselbewoohner d’haim kää tààgliger Züagàng zem Trìnkwàsser meeh g’hàà. Àm 29. Jüüni hàt sa ìn dr Regiarung a Froog um dia Lààg g’schtällt. Àm 15. Jüüli 2021 hàt sa dr B’rìcht vum Üssschuss vorg’schtällt, wo d’ Üssschussmìtglììder ìwweraischtìmmig ààg’numma hann. Nooh dr Online-Zittung *Blast* hann d’ Üssschussmìtglììder zwààr vììl g’schàfft, àwwer hann „nìt wìrklig a Àntwort gaa, dänn jeeder [Wàsserversorger] siina Veràntwortung uff d’ Àndra-n-àbg’wälzt hàt.“ Ìm Dezamber 2021 hàt d’ Panot bii dr Raachtsvertaidigera-n-a Klààg iig’rìchta, fìr dr frànzeescha Schtààt mìt „Verschtooss geega dr Racht uff Züagàng zem Wàsser“ uff dr Ìnsla Guadeloupe ààklààga.

Bii dr Pàrlàmantswààhl ànna 2022 ìsch sa bii da 15 Kàndidààta gsìì, wo àn dr äärschta Wààhlrunda schuu-n-ìwwer 50 Prozant vu da Schtìmma bikumma hann. Sa ìsch aina vu da LFI-Kàndidààta gsìì, wo d’ bäschta Ärgaabnissa bikumma hann.

Bii dr Pàrlàmantswààhl ànna 2024 (grààd nohdam àss dr Schtààtspresidant Macron d’ Nàzionààlversàmmlung uffg’leest hàt) ìsch d’ Panot ìn ìhrem Wààhlkrais nochamol g’wäählt worra — schuu-n-àb dr äärschta Wààhlrunda hàt sa 59,27 Prozant vu da Schtìmma bikumma.

### àls Fràkzioonvorsìtzenda
Àm 18. Jüüni 2019 ìsch sa ìwweraischtìmmig àls Vìzavorsìtzenda vu dr LFI-Fràkzioon ìn dr Nàzionààlversàmmlung g’wäählt worra — bis zu doo hàt’s sall Àmt nia gaa. Àm 12. Oktoower 2021 ìsch sa — àls Noohfolgera vum Jean-Luc Mélenchon — àls LFI-Fràkzioonsvorsìtzenda g’wäählt worra. Sa ìsch domìt d’ jìngschta Fràkzioonsvorsìtzenda ìn dr G’schìcht vu dr Nàzionààlversàmmlung worra. Àm 21. Jüüni 2022 ìsch sa ìwweraischtìmmig àls Fràkzioonsvorsìtzenda vu LFI-NUPES wììderg’wäählt worra. Nooh dr Pàrlàmantswààhl ànna 2024 ìsch sa àm 9. Jüüli àls LFI-NFP-Fràkzioonsvorsìtzenda ìn dr Nàzionààlaversàmmlung wììderg’wäählt worra.

Ìm Àwrìl 2024 ìsch d’ Panot zamma mìt dr Àbg’oordneta Manon Aubry uff Wàrschàui g’fààhra, fìr ìn’ma feminìschta Verain Hunderta Àbtriiwungspìllala taila.

## ìhra Resültààta bii da Pàrlàmantswààhla

## Lìteràtüür ìwwer sììe
*
* 
* 
* 
* 
* 

## Weblìnks

* d’ Mathilde Panot ìn dr Àbg’oordneta-Dààtabànk vu dr Nàzionààlversàmmlung (frànzeesch)
* d’ Mathilde Panot ìn dr *Base Sycomore* vu dr Nàzionààlversàmmlung (frànzeesch)
* d’ Mathilde Panot bii *NosDéputés.fr* (frànzeesch)
* d’ Mathilde Panot bii *datan.fr* (frànzeesch)
* d’ Mathilde Panot bii dr *Haute Autorité pour la Transparence de la Vie Publique* (frànzeesch)

## Ainzelnoohwiisa